Čierny Panter: Navždy Wakanda

Čierny Panter: Navždy Wakanda (v anglickom origináli Black Panther: Wakanda Forever) je americký akčný film z roku 2022 od režiséra Ryana Cooglera, natočený na motívy komiksov od vydavateľstva Marvel Comics o superhrdinovi Čiernom Panterovi. Jedná sa o 30. film v MCU a je súčasťou 4. fázy Marvel Cinematic Universe a Mnohovesmírnej ságy.

Nápad na pokračovanie prvého filmu začal po zverejnení filmu v kinách. V septembri 2019 na podujatí D23 Expo bolo oficiálne oznámené pokračovanie filmu Čierny panter (2018). Úplný názov filmu bol odhalený v máji 2021.
V auguste 2020 zomrel herec Chadwick Boseman, ktorý stvárnil hlavného hrdinu Čierneho pantera vo filmoch Captain America: Občianska vojna (2016), Čierny panter (2018), Avengers: Nekonečná vojna (2018) a Avengers: Endgame (2019). Marvel sa rozhodol nepreobsadiť rolu T'Chally.

 Dej 
T'Challa / Black Panther - kráľ Wakandy, ochorie na smrteľnú chorobou a je v zlom stave. Jeho sestra princezná Shuri, s pomocou lekárov z Wakandy robí všetko čo môže, aby zachránila svojmu bratovi život. Je presvedčená, že T'Challa môže byť vyliečený "srdcovou bylinou", ktorá mu v minulosti dodala moc Black Panthera. Všetky byliny boli, ale zničené Killmongerom počas jeho vlády a tak sa Shuri pokúša vytvoriť bylinu synteticky. Shurin plán nevýjde, T'Challa zomiera a Wakanda stráca svojho kráľa a ochrancu. T'Challovi je vystrojený veľký pohreb a vlády nad Wakandou sa ujme Ramonda.

O rok neskôr sa Kráľovná Ramonda účastni zasadnutia OSN, kde jej ostatné krajiny vyčítajú, že Wakanda sa nechce podeliť o svoje vibranium. Naopak Ramonda im  oponuje, že vibranium chráni pred nimi pretože ostatné krajiny sa ho po smrti ochrancu Wakandy Black Panthera snažia násilne ukradnúť. Ako príklad uvedie útok na Wakandské podporné centrum, ktorý iniciovalo Francúzsko. Na dôkaz nechá priviesť členov Francúzskej armády, ktorých zajala Wakandská jednotka Dora Milaje. Prehlási, že akýkoľvek ďalší útok bude považovať ako prejav agresie voči Wakande a odpovedať naň bude rázne a bez milosti. Ramonda sa vracia späť do Wakandy a stretne sa s Shuri. Nalieha na ňu, aby pokračovala vo vývoji nových srdcových bylín s cieľom vytvoriť nového Black Panthera. Shuri stále poznamenaná zo straty svojho brata odmieta, pretože verí, že Black Panther už viac nie je potrebný. 
Medzitým v atlantickom oceáne americký expedičný tím pomocou vibrániového detektora nájde ložisko vibránia pod vodou. Posielajú tam dvoch prieskumníkov ale napadne ich skupina modrých, vodu dýchajúcich superľudí na čele s ich vládcom Namorom. Postupne zabijú celý expedičny tím a na mieste nechajú len trosky. CIA má podozrenie, že to bol útok zo strany Wakandy. Počas toho ako Ramonda a Shuri vykonávajú rituál spaľovania pohrebných rób ich konfrontuje Namor. Obviní Wakandu z toho, že zvyšku sveta distribuovala vibránium čo zapríčinilo, že ho američania hľadajú na území jeho kráľovstva. Namor im dá ultimátum, aby mu priviedli americkú vedkyňu, ktorá vytvorila detektor vibránia, lebo inak zaútočí na Wakandu.

Shuri a Okoye dorazia do USA kde sa stretnú s ich spojencom agentom CIA - Everettom Rossom. Od neho sa dozvedia, že detektor vibránia vytvorila talentovaná študentka z MIT - Riri Williamsová. Dvojica vyhľadá Riri na univerzite, vysvetlia čo je vo veci a ponúknu jej ochranu. Riri ich zavedie do svojej dielne kde vyrába vylepšené brnenia podobné Starkovým. CIA zistí, že sa Wakanďania nachádzajú na území USA a vyšlú za nimi jednotku FBI. Trojicu prenasleduje FBI, ale počas naháňačky sú napadnutý Attumom, Namorou a ďalšími modrými bojovníkmi, ktorých poslal Namor. Premôžu Okoye a unesú Shuri a Riri pod vodu. Ramonda je nahnevaná, že Okoye nedokázala ochrániť Shuri. Odvolá ju z fukncie generálky Dory Milaje a menuje Ayo novou generálkou. Ramonda odchádza na Haiti, kde žije Nakia, špiónka Wakandského riečneho kmeňa a bývalá priateľka T'Challu. Ramonda ju požiada o pomoc so záchranou Shuri z Namorovho zajatia. Medzitým sa Shuri a Riri prebudia pod povrchom atlantického oceánu v kráľovstve Talocan. Namor prevedie Shuri  svojim kráľovstvom a vysvetlí jej, že je rovnako ako Wakanda bohaté na vibránium a po stáročia ho chráni pred zvyškom sveta. Namor a jeho ľud bol pôvodne Yucatánskym kmeňom žijúcim na pevnine. Ľud sa však nakazil osýpkami, ktoré boli privlečené španielskými kolonizátormi. Aby sa vyliečili požili vzácnu modrú rastlinu, ale tá im vzala možnosť dýchať kyslík a zmodrala im pokožka. Naopak im dala schopnosť čerpať kyslík z mora a tak sa presunuli pod hladinu kde sa usadili. Namor bol prvým dieťaťom, ktoré sa narodilo v mori a proroctvo ho predurčilo vládnuť nad novým kráľovstvom Talocan. Vďaka tomu, že bol počatý ešte na pevnine a narodil sa vo vode stal sa mutantom a jediný zo svojho ľudu dokáže dýchať kyslík aj z ovzdušia. Namor sa dozvedel o osude svojho ľudu na pevnine, ktorých zotročili kolonizátori a zatrpkol na celý svet nad hladinou. Navrhne Shuri spojenectvo s tým, že budú bojovať proti zvyšku sveta. Pohrozí jej zničením Wakandy, ak odmietne či akokoľvek bude Wakanda vzdorovať. 

Nakia sa infiltruje do Talocanu a pomôže Shuri a Riri utiecť pričom zabije jednu z obyvateliek Talocanu. Namora to nahnevá a vyhlási Wakande vojnu. So svojou armádou zaútočí na Wakandu a zaplavý ulice hlavného mesta. Počas boja sa Namor pokúsi zabiť Riri, ale je zachránená Ramondou, ktorá obetuje svoj život a utopí sa. Namor prisahá, že sa ešte so svojou armádou vráti. Ramonde je vystrojený pohreb a následne sa preživší obyvatelia Wakandy presťahujú do hôr kmeňa Jabariov. Medzitým je v USA agent Ross zatknutý, riaditeľkou CIA Valentinou Allegrou de Fontaine, za výmenu prísne tajných informácií s Wakanďanmi. Zúfalá Shuri, ktorá by sa mala stať novou kráľovnou Wakandy vyhľadá zvyšok modrej rastliny, ktorá dala Namorovmu ľudu ich schopnosti. Skúsi ju použiť na rekonštrukciu srdcovej byliny, ktorá dodávala superschopnosti. Podarí sa jej to a sama podstúpi rituál kedy prehltne extrakt z byliny, vďaka čomu získa schopnosti Black Panthera. V bezvedomí sa ocitá v astrálnej dimenzií kde stretne dušu Killmongera, ktorý sa jej pýta, či sa bude snažiť pomstiť za smrť svojej matky, alebo bude rovnako čestná ako jej brat T'Challa. Shuri si vytvorí oblek a prevezme rolu Black Panthera po svojom zosnulom bratovi. Ostatné kmene Wakandy jej vzdajú česť a uznajú ju ako nového ochrancu Wakandy. Wakanďania vymýšľajú plán ako čeliť Namorovi a aj napriek naliehaniu M'Bakua na mierovú dohodu je Shuri odhodlaná pomstiť sa Namorovi a nariadi okamžitý protiútok na Talocan.
Pripravujúc sa na bitku, Shuri daruje Okoye špeciálne brenie Midnight Angel a Okoye na oplátku naverbuje bývalú členku Dory Milaje Aneku, aby sa k nim pripojila. Riri si medzitým z vibránia vytvorí brnenie v štýle Iron Mana a taktiež pomôže Wakanďanom v boji. 

Wakanďania vytvoria lodné plavidlo, v štýle vibraniového detektora, aby získali pozornosť Talocanu a priviedli ich na pevninu. Namor a armáda Talocanu prichádzajú a na plavidle sa strhne boj medzi oboma národmi. Shuri sa podarí uväzniť Namora v špeciálne upravenom lietadle, ktoré odsáva vlhkosť a to Namora veľmi oslabí. Sú však zostrelený a zrútia sa na pláži kde spoločne bojujú. Shuri získava prevahu a keď sa rozhodne ukončiť Namorov život uvidí víziu Ramondy. Ramonda ju vyzve, aby nepodliehala pomste a hnevu a zvolila si cestu mieru. Shuri sa spamätá a požiada Namora o mier a spojenectvo. Namor suhlasí a bitka končí. Talocania sa vrátia do svojho kráľovstva kde Namora je znepokojená ich kapituláciou, ale Namor ju ubezpečí, že aliancia s Wakandou posilní obe strany. Riri sa rozlúči s Shuri a vracia sa na MIT, zatiaľ čo Okoye zachráni agenta Rossa z väzby. Shuri zasadí a vypestuje viac srdcových a modrých bylín, aby zabezpečila budúcnosť pre nasledujúceho Black Panthera. Keďže Shuri odmietla byť novou kráľovnou, M'Baku sa rozhodne zaslúžiť sa o trón Wakandy. Shuri navštívi Nakiu na Haiti a spoločne spália ich pohrebné rúcha, aby si uctili T'Challovu a Ramondinu pamiatku.

V medzititulkovej scéne sa Shuri dozvie, že Nakia a T'Challa mali spolu syna Toussainta, ktorého Nakia tajne vychovávala na Haiti. Toussaint sa zoznámi s Shuri a povie jej, že jeho Wakandanské meno je T'Challa.

 Produkcia 
Natáčanie filmu sa začalo 29. júna 2021 v Atlante pod pracovným názvom Summer Break. Pôvodne malo natáčanie začať v marci 2021. Kvôli zraneniam herečky Letitie Wrightovej a prebiehajúcej pandémie COVID-19 bolo natáčanie niekoľkokrát pozastavené. Posledná klapka padla 24. marca 2022 v Portoriku.

 Obsadenie 
 Letitia Wrightová ako Shuri / Black Panther: 
Princezná z Wakandy a sestra zosnulého kráľa T'Challu, ktorá navrhuje novú technológiu pre národ.
 Lupita Nyong'oová ako Nakia:
Vojnový pes, tajná špiónka Wakandy, z Riečneho kmeňa.
 Danai Guriraová ako Okoye:
Veliteľka Dory Milaje, špeciálnych jednotiek Wakandy výlučne pre ženy.
 Winston Duke ako M'Baku: 
Mocný bojovník, ktorý je vodcom horského kmeňa Wakandy, Jabari.
 Florence Kasumbaová ako Ayo: 
Členka a nová generálka Dory Milaje.
 Dominique Thorneová ako Riri Williamsová:
Geniálna vynálezkyňa, ktorá vytvára brnenie, ktoré konkuruje tomu, ktoré postavil Tony Stark / Iron Man.
 Michaela Coel ako Aneka:
Wakandská bojovníčka a členka Dory Milaje.
 Tenoch Huerta ako Namor: 
Mutant a vládca Talocanu, starovekej civilizácie ľudí žijúcich pod vodou. Je známy aj pod menom K'uk'ulkan operený hadí Boh.
 Martin Freeman ako Everett K. Ross: 
Agent Ústrednej spravodajskej služby.
 Julia Louis-Dreyfus ako Valentina Allegra de Fontaine:
Nová riaditeľka Ústrednej spravodajskej služby.
 Angela Bassettová ako Kráľovná Ramonda: 
Kráľovná Wakandy, ktorá smúti nad smrťou svojho syna T'Chally.
 Mabel Cadenaová ako Namora:
Namorova sesternica a bojovníčka Talocanu.
 Alex Livinalli ako Attuma:
Generál a bojovník Talocanskej armády.

Ďalej sa v cameo úlohe objavil Michael B. Jordan ako N'Jadaka / Erik "Killmonger" Stevens. Isaach de Bankolé, Dorothy Steel a Danny Sapani sa objavili ako členovia Wakandského riečneho kmeňa. María Mercedes Coroy si zahrala Namorovu matku princeznú Fel, Ricahrd Stiff si zahral amerického ministra zahraničných vecí a Trevor Noah nadaboval hlas umelej inteligencie Gior. V potitulkovej scéne sa objavil Divine Love Konadu-Sun ako Toussaint / T'Challa syn Nakie a T'Chally.

 Premiéra 
Čierny Panter: Navždy Wakanda mal premiéru v slovenských kinách 10. novembra 2022. Americká premiéra sa uskutočnila 11. novembra 2022. Prvýkrát bola premiéra naplánovaná na 5. máj a neskôr bol film odložený na 7. júl 2022. Je to posledný film štvrtej fázy MCU.

 Referencie 

 Externé odkazy 


 Čierny Panter: Navždy Wakanda – Marvel Cinematic Universe Wiki
 Čierny Panter: Navždy Wakanda – Marvel Wiki

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe